**Előterjesztés**

Kisbér Város Önkormányzat Képviselő-testülete

Gazdasági, Műszaki, Jogi, Környezetvédelmi Bizottság

2024. július 10-ei ülésére

**Tárgy: Közösségi együttélés alapvető szabályairól és ezek elmulasztásának jogkövetkezményeiről szóló rendelet módosítása**

**Tisztelt Bizottság!**

Az egyes önkormányzati rendeletek deregulációs célú hatályon kívül helyezéséről szóló Kisbér Város Képviselő-testületének 13/2023. (IX. 14.) önkormányzati rendelete hatályon kívül helyezte A települési hulladékkal kapcsolatos közszolgáltatás igénybevételének szabályairól szóló 12/2014.(V.15.) önkormányzati rendeletet, melynek hatályon kívül helyezésévela közösségi együttélés alapvető szabályairól és ezek elmulasztásának jogkövetkezményeiről szóló 6/2023. (III.23.) önkormányzati rendelet 5. § b) pontjának hatályon kívül helyezése is szükségessé vált.

6/2023. (III.23.) önkormányzati rendelet 5. § b) pontja szerint, „Aki a települési hulladékkal kapcsolatos közszolgáltatás igénybevételének szabályairól szóló Kisbér Város Önkormányzatának Képviselő-testülete 12/2014. (V.15.) önkormányzati rendeletben foglalt kötelezettségét megszegi az megsérti a közösségi együttélés alapvető szabályait.”

Továbbá Kisbér Város Önkormányzata Képviselő-testületének 8/2024. (IV. 15.) önkormányzati rendeletével megalkotta a város jelképeinek használatáról szóló önkormányzati rendeletet, melynek be nem tartása esetén a jogkövetkezmény szabályozása nem került szabályozásra. Ezért a közösségi együttélés alapvető szabályairól és ezek elmulasztásának jogkövetkezményeiről szólórendelet kiegészítését javaslom, az alábbiakkal:

**„8/A. Városi jelképek használatával összefüggő közösségi együttélés alapvető szabályaival ellentétes magatartások**

**9/A. §**

Aki a város jelképeit (címer, zászló) engedély nélkül vagy a használatra vonatkozó engedélytől eltérő módon használja, az megsérti a közösségi együttélés alapvető szabályait.”

Kérem Tisztelt Bizottságot fogadja el a közösségi együttélés alapvető szabályairól és ezek elmulasztásának jogkövetkezményeiről szóló rendelet módosítását a fentiek szerint!

Kisbér, 2024. július 9.

Vithalmné dr. Skrihár Tünde

irodavezető

**Gazdasági, Műszaki, Jogi, Környezetvédelmi Bizottság**

A bizottság támogatta a közösségi együttélés alapvető szabályairól és ezek elmulasztásának jogkövetkezményeiről szóló 6/2023. (III.23.) önkormányzati rendelet fentiek szerinti módosítását.

Kisbér, 2024. július 16.

Andrási Tamás s.k. Pápai Mónika s.k.

elnök referens